La regidoria d’Educació reparteix 1.000 mascaretes més per als més menuts dels col·legis de Burjassot
2025-07-24

La regidora d’Educació de l’Ajuntament de Burjassot, Manuela Carrero, ha visitat hui novament la totalitat dels centres educatius del municipi per a fer lliurament als seus directors i directores de nous lots de les mascaretes adquirides pel Consistori a fi de contribuir amb la comunitat educativa de Burjassot en els seus plans de contingència per a la prevenció de la Covid-19 a les aules.

Després que al setembre i amb motiu de l’inici de curs, l’Ajuntament realitzara un primer lliurament de mascaretes, prop de 5000, als grups d’educació primària, dels centres públics concertats, aquesta vegada s’han entregat lots de màscares dirigides als més menuts dels centres educatius, concretament als grups d’Infantil per a xiquets i xiquetes de 2 a 6 anys.

Encara que en aquest tram d’edat, l’ús de la mascareta no és obligatori, el Consistori ha volgut fer lliurament també d’aquest complement per a la prevenció de la malaltia, amb l’objectiu de cobrir tots els trams educatius.